laion/Wikipedia-Exotic huggingface dataset:
Dollhouse (שיר)

Dollhouse (בעברית: בית בובות) הוא סינגל שהוקלט על ידי הזמרת-יוצרת האמריקאית מלאני מרטינז, מתוך המיני-אלבום הראשון שלה, Dollhouse. השיר יצא לאור ב-9 בפברואר 2014, על ידי חברות התקליטים וורנר שאפל מיוזיק ואטלנטיק רקורדס, כסינגל הראשון מתוך המיני-אלבום. ב-10 בפברואר 2014, יצא השיר בהוצאה עצמית, תוך שהיה זמין להורדה דיגיטלית. השיר נכתב על ידי מלאני מרטינז וקינטיקה & וואן לאב והופק על ידי קינטיקה & וואן. כמו כן, הופיע השיר בתוכנית הטלוויזיה "שקרניות קטנות". איגוד תעשיית ההקלטות הקנדי העניק לשיר את תואר הפלטינה, על מכירות של למעלה מ-80,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-175 מיליון השמעות. הווידאו קליפ הרשמי של השיר הועלה לערוץ היוטיוב של מלאני מרטינז ב-10 בפברואר 2014. בתחילת הקליפ, ניתן לראות ילדה משחקת בבית בובות. בהמשך, ניתן לראות בתוכו את מרטינז, כשהיא לבושה כבובה תוך שהיא מתחילה לשיר את השיר. נכון למאי 2020, מונה הצפיות של הקליפ עומד על למעלה מ-260 מיליון צפיות. מידע על הסינגל "Dollhouse" באתר מיוזיק בריינז סרטון השיר "Dollhouse" באתר יוטיוב Jacqueline Bashaw, Album Review: Melanie Martinez — ‘Cry Baby’, Medium, ‏2017-02-27 (באנגלית) Melanie Martinez – Dollhouse (באנגלית), אורכב מ-המקור ב-2016-07-09, נבדק ב-2020-05-01 iTunes - Music - Dollhouse - Single by Melanie Martinez, web.archive.org, ‏2014-02-20 "Pretty Little Liars - "Welcome to the Dollhouse" Teaser (5x25)". YouTube. March 21, 2015. Retrieved September 28, 2018. Gold/Platinum, Music Canada (באנגלית) Dollhouse, נבדק ב-2020-05-01 Melanie Martinez - Dollhouse (Official Music Video) Gold & Platinum, RIAA (באנגלית) Dollhouse (The Remixes) - EP by Melanie Martinez, Apple Music (באנגלית) Dollhouse (The Remixes) - EP by Melanie Martinez, Apple Music (באנגלית)
Carousel (שיר)

Carousel (בעברית: קרוסלה) הוא סינגל שהוקלט על ידי הזמרת-יוצרת האמריקאית מלאני מרטינז, מתוך המיני-אלבום הראשון שלה, Dollhouse. השיר יצא לאור ב-1 בספטמבר 2014, על ידי חברות התקליטים וורנר שאפל מיוזיק ואטלנטיק רקורדס, כסינגל השני מתוך המיני-אלבום. עם יציאתו נכנס השיר אל המקום התשיעי במצעד השירים האלטרנטיביים הדיגיטליים. השיר נכתב על ידי מלאני מרטינז וקינטיקה & וואן לאב והופק על ידי קינטיקה & וואן. איגוד תעשיית ההקלטות הקנדי העניק לשיר את תואר הזהב, על מכירות של למעלה מ-40,000 עותקים במדינה. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-105 מיליון השמעות. הווידאו קליפ הרשמי של השיר הועלה לערוץ היוטיוב של מלאני מרטינז ב-15 באוקטובר 2014. בתחילת הקליפ, ניתן לראות וילון נפתח, תוך שהכיתוב "Carousel", מופיע. בהמשך, ניתן לראות את מרטינז, כשהיא בפארק שעשועים בלילה. נכון למאי 2020, מונה הצפיות של הקליפ עומד על למעלה מ-115 מיליון צפיות. מידע על היצירה "Carousel" באתר מיוזיק בריינז מידע על הסינגל "Carousel" באתר מיוזיק בריינז סרטון השיר "Carousel" באתר יוטיוב Jacqueline Bashaw, Album Review: Melanie Martinez — ‘Cry Baby’, Medium, ‏2017-02-27 (באנגלית) Melanie Martinez – Carousel (באנגלית), נבדק ב-2020-05-01 "Carousel Title Performance - Alternative", Billboard, October 25, 2014 Gold/Platinum, Music Canada (באנגלית) Gold & Platinum, RIAA (באנגלית) Carousel, נבדק ב-2020-05-01 Melanie Martinez - Carousel (Official Music Video)
GM HydroGen3

GM HydroGen3 הוא מיניוואן קומפקטי עם מנוע חשמלי הפועל באמצעות תא דלק מימן המשמש לבדיקה, מתוצרת יצרן הרכב הגרמני אופל (בגרמנית: Opel Automobile GmbH), שהייתה באותו זמן חברת בת של קונצרן הרכב ג'נרל מוטורס (לימים נמכרה לקבוצת PSA), אשר יוצר בין השנים 2001 – 2006 בגרמניה. מיניוואן - הפועל באמצעות תא דלק מימן. גוף הדגם מבוסס על דגם "Opel Zafira" (אנ') מתוצרת אופל. 5 דלתות. טווח נסיעה - 400 ק"מ. מערכת אחסון דלק: ישנן שתי מערכות אחסון מימן: מימן נוזלי: מיכל מימן מפלדת אל - חלד, המותקן לפני הציר האחורי מתחת למושב האחורי, מימן דחוס ב-700 בר. אזור אקטיבי: 800 סמ"ר. יחידת תאי דלק: 200 תאי דלק בודדים קווית בסדרה, מתח 125-200 וולט, לחץ: 1.5-2.7 בר, תפוקה: 94 קילוואט, צפיפות הספק: 1.6 קילוואט / ליטר או 0.94 קילוואט / ק"ג. מערכת משיכה חשמלית: מנוע חשמלי תלת פאזי אסינכרוני עם אלקטרוניקה כוח משולבת והילוך פלנטרי, מתח פעולה: 250-380 וולט, תפוקה: 60 קילוואט, מומנט: 215 נאנומטר. סיבוב מנוע: 12,000 סל"ד. תאוצה בין 0–100 קמ"ש היא 16.0 שניות. יוצרו שתי גרסאות של דגם "GM HydroGen3" אשר היו שונות באגירת המימן. בגרסה הראשונה היה מיכל של 68 ליטר למימן נוזלי. 4.8 ק"ג של מימן הספיקו לכ-400 ק"מ. הגרסה השנייה הייתה עם מכלי לחץ מימן שהחזיקו כ-2.8 ק"ג של מימן. דגם זה הספיק ל-270 ק"מ מרחק נסיעה. אופל GM HydroGen4 מדיה וקבצים בנושא GM HydroGen3 בוויקישיתוף אופל, האתר הבינלאומי כלי רכב "ג'נרל מוטורס" המונעות באמצעות תא דלק gmheritagecenter.com/featured/Fuel_Cell_Vehicles דגם "GM HydroGen3" web.archive.org/web/20070210224533 דגם "GM HydroGen3" innovations-report.de//html/berichte/verkehr-logistik/bericht
Pity Party (שיר)

"Pity Party" (בעברית: "מסיבת רחמים") הוא סינגל שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-5 ביוני 2015, על ידי חברות התקליטים אטלנטיק רקורדס והאחים וורנר, כסינגל הראשון מתוך האלבום. עם יציאתו נכנס השיר אל המקום הרביעי במצעד השירים מתחת להוט 100. השיר נכתב על ידי סי. ג'יי. ברן, קארה דיוגארדי, ג'ון גליק, וולי גולד, סימור גוטליב, מלאני מרטינז והרב ווינר והופק על ידי סי. ג'יי. ברן. איגוד תעשיית ההקלטות הקנדי העניק לשיר את תואר הפלטינה, על מכירות של למעלה מ-80,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות. הווידאו קליפ הרשמי של השיר הועלה לערוץ היוטיוב של מלאני מרטינז ב-1 ביוני 2015. בתחילת הקליפ, ניתן לראות את מרטינז יושבת בסלון הבית שלה, תוך שהיא עורכת רשימת מוזמנים למסיבה שהיא מתכננת. בהמשך, ניתן לראותה כשהיא לבדה במסיבה שלה ומתגלה כי היא הייתה המוזמנת היחידה. נכון למאי 2020, מונה הצפיות של הקליפ עומד על למעלה מ-160 מיליון צפיות. מידע על היצירה "Pity Party" באתר מיוזיק בריינז מידע על הסינגל "Pity Party" באתר מיוזיק בריינז סרטון השיר "Pity Party" באתר יוטיוב סי. ג'יי. ברן, קארה דיוגארדי, ג'ון גליק, וולי גולד, סימור גוטליב, מלאני מרטינז, הרב ווינר Melanie Martinez – Pity Party (באנגלית), ארכיון מ-2021-02-27, נבדק ב-2020-05-01 Pity Party, ארכיון מ-2020-09-16, נבדק ב-2020-05-01 Melanie Martinez, Billboard (ארכיון) Melanie Martinez - Pity Party (Official Music Video) (ארכיון) Gold & Platinum, RIAA (באנגלית) (ארכיון) Gold/Platinum, Music Canada (באנגלית) (ארכיון) מלאני מרטינז: Pity Party - מוזיקה ב-Google Play, באתר play.google.com (ארכיון) Pity Party - Single by Melanie Martinez, Apple Music (באנגלית) (ארכיון) Pity Party - Single by Melanie Martinez, Apple Music (באנגלית) (ארכיון) Pity Party - Single by Melanie Martinez, Apple Music (באנגלית) (ארכיון) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2016-03-21 (ארכיון) MELANIE MARTINEZ "Pity Party" | (Radio Date: 21/10/2016), radiodate.it (באנגלית) (ארכיון)
ניקרוזאורוס

ניקרוזאורוס (שם מדעי: Nicrosaurus) הוא סוג של זוחל קדום ממשפחת הפייטוזאוריים, שחי בטריאס העליון שלפני 228 עד 201.3 מיליון שנה מזמננו. הוא תואר למדע ב-1866 בידי החוקר הגרמני אברהרד פראס (אנ'). שם הסוג נקרא על שם הנהר נקאר שבגרמניה, שם התגלו ממצאיו. בסוג זה נכללו 2 מינים: Nicrosaurus kapffi שתואר ב-1861 בידי החוקר כריסטיאן אריך הרמן פון מייר (אנ') ו-Nicrosaurus meyeri שתואר בשנת 2000. הניקורזאורוס היה זוחל באורך 1.9 עד 2.5 מטר ובעל מראה תניני, אך לא היה כזה והשתייך לקבוצת הזוחלים הקדומה פייטוזאוריים, מקרוביהם של הארכוזאורים ששלטו במשך הטריאס בעולם. בניגוד לשאר הפייטוזאורים הוא היה בעל חלל מוגבה של החוטם והנחיריים, אשר פנו מעלה מעט והתקמרו בחזרה, במבנה שהזכיר את התנין סבכוס. מבנה זה מתאים ליצורים חצי-מימיים וחצי-יבשתיים, אך לא כמו דמויי תנינאים שהתאימו בהרבה לחיים על היבשה. בנוסף היה בעל גפיים ארוכות יותר משל שאר הפייטוזאורים. השיניים שלו היו ישרות למחצה עם זוג שיניים ארוכות בקדמת הלסת ששימשו לתפוס טרף, בעוד השיניים האחוריות פנו אחורה יותר ומנעו בריחה. המבנה כולו עזר לא רק להרוג את הטרף אלא גם לקרוע את הבשר ממנו, מה שתנינים מודרניים לא יכולים לעשות ללא עזרה. ככל הנראה הוא היה טורף אורב שהמתין לצידי אגמים, לגונות או ביצות בגרמניה העתיקה של הטריאס, לטרף של זוחלים אחרים, אך בעיקר של דגים. מדיה וקבצים בנושא ניקרוזאורוס בוויקישיתוף ניקרוזאורוס, באתר GBIF (באנגלית)
טינפוסון

טִּינַפוֹסוּן (בנורווגית: Tvindefossen או Tvinnefossen, לעיתים נקרא גם טרולאהפוסן) הוא מפל בתחום המוניציפלי של ווס, מחוז וסטלן, נורווגיה. הוא ממוקם כ-12 קילומטרים צפונית לכפר ווֹסוֹבָנְיֵין, על כביש E16 (אנ') לפלום. המפל, בגובה 116 מטרים, נוצר על ידי זרם קטן המתפצל מנחל קרואלווי (אנ'), המתנשא מעל הצוק המפורסם ביופיו. בנוסף, בסוף שנות התשעים המים בטינפוסון קיבלו מוניטין של התחדשות והתעוררות האונות המינית, מה שהפך אותה לאחת האטרקציות התיירותיות החשובות ביותר במערב נורווגיה. לפי הערכות, הגיעו למפל כ-200,000 איש בשנה מארצות הברית, יפן ורוסיה כדי למלא מיכלים במי המפל. גם לאחר מכן המפל זכה לתיירות רבה. אוטובוסים של תיירים נוטים לעצור לצד המפל כדי שהתיירים יתפעלו מיופיו ועוצמתו, זו האטרקציה התשיעית ברשימת המקומות המתוירים בנורווגיה, עם 272,000 מבקרים בשנה. המפל צויר בשנת 1830 על ידי הצייר הנורווגי יוהאן כריסטיאן דאהל (אנ'). מלון טינפוסון וברקע המפל, צולם בין 1890 ל-1900, הדפס פוטומכני מדיה וקבצים בנושא טינפוסון בוויקישיתוף אטרקציות ב Voss באתר VisitNorway.com Tvinnefossen באתר BergenGuide.com Terry Plant, Nordic Journeys, 5th ed. Newton Abbot, 1990, ISBN 978-0-9510511-2-2, p. 104. Svein Kvalheim notes at the end of "Vøringfossen på topp" (אורכב 18.09.2012 בארכיון Wayback Machine), Bergens Tidende 2 November 2001: "det virker som om hver femte bilist denne sommeren lot være å stoppe ved Tvindefossen i Voss." - "it seems as if every fifth driver this summer refrained from stopping at the Tvinde waterfall in Voss." "Norge – turisme". Store norske leksikon (בנורווגית). Oslo: Kunnskapsforlaget. נבדק ב-28 במאי 2011. {{cite encyclopedia}}: (עזרה) ערך זה הוא קצרמר בנושא גאוגרפיה של נורווגיה ובנושא גופי מים. אתם מוזמנים לתרום לוויקיפדיה ולהרחיב אותו.
עלי שור

ספר עֲלֵי שׁוּר הוא ספר הגות ומחשבה מפורסם, שיצא בשני חלקים בהפרש של 20 שנה בעילום שם. הספר נכתב על ידי הרב שלמה וולבה, שהיה מגדולי המשגיחים בדור האחרון, והיה זה ספרו המרכזי. שם הספר לקוח מפסוק בחומש בראשית: ”בֵּ֤ן פֹּרָת֙ יוֹסֵ֔ף בֵּ֥ן פֹּרָ֖ת עֲלֵי־עָ֑יִן בָּנ֕וֹת צָעֲדָ֖ה עֲלֵי־שֽׁוּר ” (בראשית, פרק מט פסוק כב) הרב וולבה מסביר בהקדמה את שם הספר על פי פירוש רש"י שפירוש המילים עלי שור הוא "על החומה" וכן הספר נכתב לאלו שהם "על החומה" כלומר מחוץ לעולם התורה וצופים בו אך לא בתוכו. וכן עלי שור בגימטריה עולה כמניין שם אמו (נר נשמת ראזא רבקה), ועוד רמוז בשם הספר שמו ושם אשתו שלמה ורבקה. על שם הספר נקרא בית ספר תיכון עלי שור במודיעין עילית. הספר נכתב במשך 13 שנה, את ההשראה לכתיבתו קיבל מוועדי מוסר שערך בישיבתו באר יעקב, ומרבותיו הרב יצחק הוטנר והרב ירוחם ליבוביץ. הספר עלי שור נכתב כמדריך בסיסי ויסודי לבחור ישיבה אך לדברי המחבר, אין בכוונתו לחדש דבר, אלא רק "להתוות את הדרך לבני דורנו" בתחומי היחס לתורה ולמצוות והעבודה על האישיות. הספר עוסק בנושאים כמו חשיבות לימוד הגמרא, חשיבות התפילה, קידוש השם וחילול השם, וכן בנושאים הגותיים דוגמת: מהו אדם, ומה תפקידה של התורה בעיצובו. הספר מחולק לשני חלקים. המחבר קיבל מספר הסכמות, מהרב יעקב קמינצקי, הרב יחזקאל לוינשטיין, הרב חיים שמואלביץ, הרב יואל קלופט, ומהרב משה יחיאל הלוי אפשטיין. הספר הראשון יצא לאור בשנת תשכ"ו (1966) ומאז נדפסו ממנו מהדורות רבות. בשנת תשע"ה (2014) יצא חלקו הראשון של הספר במהדורה מחודשת, ובשנת תשפ"ב (2021) יצא גם חלקו השני במהדורה מחודשת. לספר שני חלקים שמחולקים לשערים, וכל שער מוקדש לנושא אחר: שער ראשון - שער הכניסה אל תוך 'עולם התורה' שער שני - שער החינוך עצמי הכללי (העבודה הפרטית) שער שלישי - שער לימוד תורה מתוך שמחה והבנת עצמית שער רביעי - שער הוצאת הכוח אל הפועל שער ראשון - כולל שני נושאים: האדם והתורה. שער שני - כולל שני נושאים: לימוד המוסר והעבודה המוסרית שער שלישי - עוסק בפנימיות התפילה, השבת, שלושת הרגלים, הימים הנוראים, ימי בין המצרים, חנוכה ופורים. שער רביעי - כולל ארבעה נושאים: יראה, אמת, ביטחון וחיים פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. עלי שור לקורא בן זמננו מסילת ישרים עם שערי הדרכה 'במסלה נעלה' ע"פ הספר עלי שור בנימין בראון ונסים לאון, הגדולים: האישים שעיצבו את פני היהדות החרדית בישראל, הוצאת מאגנס (האוניברסיטה העברית) בשיתוף הוצאת מכון ון ליר, 2017, עמודים 735 - 766. הרב שלמה וולבה, עלי שור, כרך א', עמ' ט'
אקנתופוליס

אקנתופוליס (שם מדעי: Acanthopholis) הוא סוג של דינוזאור אוכל-צמחים ממשפחת הנודוזאוריים, שחי בתור הקרטיקון (גיל הקנומן) שלפני 97 מיליון שנה בבריטניה. האקנתופוליס התגלה ב-1865 לחופי פולקסטון שבקנט, דרום-מזרח אנגליה ונאסף בידי ג'ון פרסי (אנ'), אשר נתן אותם לידיו של החוקר האנגלי תומאס הנרי האקסלי כדי שיחקור אותם ויחלץ עוד מאובנים מהאזור בו התגלו. האקסלי מצא עוד כמה מעצמות השריון והבטן, וב-1867 נתן לדינוזאור את שמו. פירוש השם הוא: "άκανθα" - קוצני ו-"φόλις" - קשקש, כלומר: "קשקשים קוצניים. השם ניתן עקב מבנה האוסטאודרם הקשיח שלו. שם המין שנקרא, Acanthopholis horridus פירושו: "מפחיד" או "מחוספס". במשך השנים התגלו עוד כמה ממצאים של הדינוזאור שכללו בעיקר שרידי לסת ושיניים וכן חלקי שריון. מבנה השריון שלו דמה לזה של הסטרותיוזאורוס והיה מכופף מעט מעלה עם רכס קוצני מעליו, בייחוד סביב הצוואר והכתפיים. לדינוזאור היה מקור קשיח בתוכו שורות של שיניים שטוחות שהתאימו ללעיסת צמחים. הוא נחשב לסוג ייחודי בעל מראה שונה משאר האנקילוזאורים, וחלק מהחוקרים שייכו אותו למשפחת הסקדילוזאוריים, בה הסקלידוזאורוס. אחרים ראו בו טקסון מוטל בספק, אך כיום מעריכים שהוא סוג במשפחת הנודוזאוריים בתת-משפחה ייחודית - Acanthopholinae. Acanthopholis horridus Acanthopholis macrocercus Acanthopholis stereocercus מדיה וקבצים בנושא אקנתופוליס בוויקישיתוף אקנתופוליס, באתר האנציקלופדיה של החיים (באנגלית) אקנתופוליס, באתר GBIF (באנגלית)
בהתחלה

בהתחלה הוא אלבום האולפן הרביעי של הזמרת-יוצרת הישראלית דניאלה ספקטור. האלבום יצא לאור ב-12 בדצמבר 2019, על ידי חברת התקליטים תקליטי יהלום. האלבום יצא חמש שנים אחרי אלבומה הקודם. באלבום השתתפו ההרכב ג'יין בורדו וכן מוזיקאים כמו גבע אלון ודאנה איבגי. ספקטור כתבה והלחינה את כל שירי האלבום הכולל גם גרסה עברית לשיר של בוב דילן "גשם כבד עומד ליפול" בתרגומו של יהונתן גפן. דניאלה ספקטור - שירה, גיטרות, קלידים גבע אלון - גיטרה אקוסטית, גיטרה חשמלית, בס, תופים ושירה זוהר גינזבורג - גיטרה חשמלית אורי אבני - גיטרות אבנר קלמר - כינור ג'נגו - בס אסף רייז - תופים שחר חזיזה - תופים יובל ארבל - תופים שאול עשת - פסנתר אייל תלמודי - סקסופון דורון טלמון - קולות, פעמונים גיל טלמן - טמבורין מתי גלעד - סינטים, בס, תיכנותים, גיטרה אקוסטית וגיטרה חשמלית אלון לוטרינגר - בס, רודס, פסנתר, סינט וגיטרה חשמלית תומר ישעיהו - מנדולינה, גיטרה אקוסטית, גיטרה חשמלית, בס וקולות אלכס משה - קולות מאיה בלזיצמן - צ'לו דאנה איבגי - שירה, קולות ענת גוטברג - עיצוב עטיפה מיכאל טופיול - צילום העטיפה תימורה לסינגר, ‏באמצע: למה דניאלה ספקטור נשמעת אותו הדבר באלבום "בהתחלה", באתר גלובס, 18 בינואר 2020 דודי פטימר, ‏טקסטים קשים לעיכול ולחנים מתקתקים: דניאלה ספקטור כובשת באלבום חדש, באתר מעריב אונליין, 29 בדצמבר 2019 בן שלו, דניאלה ספקטור: "ראיתי את האלימות של אמריקה. ואז נפגשתי עם זה בצורה הכי קיצונית", באתר הארץ, 25 בדצמבר 2019 דניאלה ספקטור, תומר ישעיהו, אלון עדר, ג'יין בורדו, אלון לוטרינגר
ביגל (פירושונים)

האם התכוונתם ל... בִּיגֶל (Beagle) ביגל – זן של כלב ציד. אה"מ ביגל – (HMS Beagle) אוניית סקר של הצי המלכותי הבריטי. התפרסמה כספינה עליה הפליג חוקר הטבע צ'ארלס דרווין. קרויה על שם זן הכלבים. תעלת ביגל – מצר ים בארכיפלג טיירה דל פואגו (ארץ האש) באמריקה הדרומית. קרויה על שם האונייה. מפרץ ביגל (אנ') – מפרץ בטריטוריה הצפונית, אוסטרליה. פונה בצדו המערבי לים טימור. קרוי על שם האונייה. ביגל 2 – רכב נחיתה של ספינת החלל מארס אקספרס שנחת על המאדים ב-25 בדצמבר 2003. נקרא על שם האונייה. ביגל (בירה) – בירה ארגנטינאית המיוצרת בארץ האש. מכתש ביגל – מכתש בכוכב הלכת מאדים. אישים (בשם זה ובשמות דומים) פיטר ביגל (יליד 1939) – סופר אמריקאי. משה ביגל (יליד 1955) – רב וחוקר כשרות ישראלי. משה אהרן בֵּיגל (משה אביגל; 1886–1969) - מורה, מחנך ומשורר, מראשי זרם העובדים בחינוך. בייגל (פירושונים) ביקל
ארגון הגרעין העולמי

ארגון הגרעין העולמי (באנגלית: World Nuclear Association) הוא ארגון בינלאומי המעודד אנרגיה גרעינית ותומך בחברות העוסקות בתעשייה בתחום. בארגון חברות עשרות חברות, שבאות מתחומים שונים של מעגל הייצור כדוגמת כריית אורניום, העשרת אורניום, ייצור ותובלה של דלק גרעיני וייצור חשמל. הארגון מפעיל קבוצות עבודה בנושא דלק גרעיני, ביקוש ואספקה שלו. מדיה וקבצים בנושא ארגון הגרעין העולמי בוויקישיתוף אתר האינטרנט הרשמי של ארגון הגרעין העולמי ארגון הגרעין העולמי, ברשת החברתית פייסבוק ארגון הגרעין העולמי, ברשת החברתית אקס (טוויטר) ארגון הגרעין העולמי, סרטונים בערוץ היוטיוב ארגון הגרעין העולמי, באתר פינטרסט רשימת חברות בארגון קבוצות עבודה של הארגון ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
הר מילר (שטח חסות רוס)

הר מילר (באנגלית: Mount Miller) הוא הר בולט, בחוף שקלטון, בשטח חסות רוס, שבאנטארקטיקה. ההר הוא חלק מרכס הולנד; והוא ממוקם 13 קילומטרים דרומית להר לויד. גובהו של ההר 4,160 מטרים מעל פני הים; ההר מתנשא לגובה של 2,354 מטרים מעל סביבתו. ההר התגלה ומופה על ידי המשלחת האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909. שמו של ההר ניתן לו על ידי המשלחת האנטארקטית הבריטית. • Damien Gildea, Mountaineering in Antarctica: complete guide: Travel guide הר מילר באתר הסקר הגאולוגי של ארצות הברית הר מילר באתר הגאזט האנטארקטי של ממשלת ניו זילנד הר מילר באתר הגאזט האנטארקטי המשווה SCAR של ממשלת אוסטרליה הר מילר באתר peakbagger הר מילר באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
הר מילר

האם התכוונתם ל... אנטארקטיקה הר מילר (ארץ אנדרבי) – הר בארץ אנדרבי שבאנטארקטיקה הר מילר (שטח חסות רוס) – הר בחוף שקלטון בשטח חסות רוס שבאנטארקטיקה אוסטרליה הר מילר (ויקטוריה) – הר במדינת ויקטוריה שבאוסטרליה הר מילר (הטריטוריה הצפונית) – הר בטריטוריית הטריטוריה הצפונית שבאוסטרליה ארצות הברית הר מילר (אלסקה) – הר במדינת אלסקה שבארצות הברית קנדה הר מילר (קולומביה הבריטית) – הר בפרובינציית קולומביה הבריטית שבקנדה רכס מילר – רכס הרים בארץ אואטס שבאנטארקטיקה
טבח ואשיטה

טבח ואשיטה או קרב נהר הואשיטה או קרב ואשיטה היה טבח שערכו חיילי צבא ארצות הברית באמריקאים-ילידים (אינדיאנים) ב-27 בדצמבר 1868. נהר ואשיטה(אנ') הוא נהר הזורם במדינות טקסס ואוקלהומה בארצות הברית. אורכו של הנהר הוא 475 ק"מ, והוא מסתיים במפגש עם הנהר האדום של דרום ארצות הברית. כחלק מאמנת בקתת הרפואה(אנ') של 1867, אמריקאים ילידים משבט השאיין, כמו גם שבטים אחרים, נדרשו לעזוב את קנזס וקולרדו לשטחים באוקלהומה, אשר ניתנו להם לצמיתות בידי הקונגרס של ארצות הברית ונשיא ארצות הברית. אחרי מלחמת האזרחים האמריקאית, רצו מדינות האיחוד לתגמל את החיילים המשוחררים על ידי מתן חלקות אדמה, וכן לאפשר לדרומיים להגר למערב, ובכך להפחית התנגדות לשלטון הצפוני על מדינות הדרום. השטחים הפנויים מאדם לבן היו ממערב למיזורי והדרך לשם הייתה ארוכה וקשה. על מנת לאפשר הגעה שלא דרך שיירות עגלות, הציעו השלטונות לחברות הרכבות לסלול מסילות ברזל בשטחים שהוחזקו על ידי האומות האינדיאניות, ובתמורה לקבל שטחים נרחבים משני צדי המסילה. שטחים שיוכלו למכור למתיישבים. האמריקאים-הילידים גילו התנגדות לגזל אדמתם, ואף במקרים מסוימים הצליחו, בלוחמת גרילה, לגבור על חיילי צבא ארצות הברית. נשיא ארצות הברית הטיל על גנרל ג'ורג' ארמסטרונג קסטר ועל רגימנט הפרשים השביעי שבפיקודו לדכא את ההתקוממות בכל מחיר. קסטר לא הצליח במשימתו, בנובמבר 1868 שמע על התיישבות אנשי שאיין ליד נהר הואשיטה, במקום בו נמצא האתר ההיסטורי הלאומי בשדה הקרב של ואשיטה(אנ') בסמוך לשאיין(אנ'). שבאוקלהומה זו הייתה התיישבות מבודדת, המערבית מתוך מספר רב של מחנות חורף של האומות האינדיאניות, ששאפה לשלום ונהגה בשלום, אך התאימה לקסטר בשל ריחוקה מקבוצות אחרות שהיו יכולות להושיט עזרה. ובשל שמועה שלוחמים שתקפו מתיישבים לבנים וחיילים אמריקאים-ילידים שהיו תחת פיקודו של קסטר מצאו מקלט בכפר. בערב 26 בנובמבר, התקיימה בכפר מועצה כדי לדון על מה שלמדו שליחים מהכפר במפגישה שנערכה במבצר קוב(אנ') על תוכניות המלחמה של פיליפ שרידן. הדיון נמשך בשעות הבוקר המוקדמות של 27 בנובמבר. המועצה החליטה כי לאחר שהשלג העמוק יעלם, הם ישלחו רצים לשוחח עם החיילים. הם רצו לנקות אי הבנות ולהבהיר שאנשי הכפר שוחרי שלום. בינתיים, הם החליטו להעביר את המחנה למחרת במורד הנהר כדי להיות קרובים יותר למחנות האמריקאים-ילידים האחרים. בבוקר 27 בנובמבר תקפו כוחותיו של קסטר את מחנה השאיין מארבעה כיוונים. חלק מהלוחמים הצליחו להימלט ולהתחבא מאחרי עצים ובנקיקים עמוקים. אחרי ההסתערות הראשונה של חיילי חיל הפרשים השביעי, הצטרפו לוחמים משתפי פעולה משבט האוסאז'(אנ') ועזרו בטבח. החיילים מנעו מנשים ומילדים להימלט, הרגו כ-100 לוחמים, מספר רב של נשים וילדים, הרגו כ-675 סוסים, הרסו ושרפו כל מה שהיה בכפר. במהלך המתקפה נהרגו כ-20 חיילים, רובם היו שייכים לקבוצה בפיקוד יואל אליוט שנפרדה מהכוח המרכזי. קסטר החליט לסגת מהמקום ולקח איתו קבוצת נשים וילדים כבני ערובה. גם לוחמים פצועים או כאלו שרצו להיכנע נטבחו. אחת התוצאות של הטבח הייתה זירוז הקמת שמורת אינדיאנים והכרה בכך ששטחי השמורות הם של האינדיאנים ואין להפקיע את השטחים מהם. מדיה וקבצים בנושא טבח ואשיטה בוויקישיתוף Stan Hoig, The Battle of the Washita: the Sheridan-Custer Indian campaign of 1867–69. Lincoln, NE: University of Nebraska Press, 1979, p. 189. ISBN 0-8032-2307-2. Greene, Jerome A. Washita, The Southern Cheyenne and the U.S. Army. Campaigns and Commanders Series, vol. 3. Norman, OK: University of Oklahoma Press, 2004. P.102 ISBN 0-8061-3551-4. Osage and Sharpshooters
החולמים אחר השמש

"החולמים אחר השמש" הוא שיר שכתב יורם טהרלב ללחן של סשה ארגוב. השיר זכה לביצועים רבים לאורך השנים, שהידוע שבהם הוא של צמד הפרברים. ראשיתו של השיר בנעימה שהלחין סשה ארגוב ועיבד ולדימיר קוסמה לפסקול הסרט "הוא הלך בשדות" על פי ספרו של משה שמיר, בבימויו של יוסף מילוא. הסרט, שיצא בשנת 1967, מתאר את סיפור אהבתם של אורי בן הקיבוץ ומיקה ניצולת השואה, על רקע נופי העמק, וזכה להצלחה רבה. ארגוב הציע לפזמונאי יורם טהרלב לחבר מילים למנגינה. טהרלב נעתר לבקשה על אף שהלחן, כרבות מיצירות ארגוב, קשה לביצוע. בדומה לסצנה שליוותה המנגינה בסרט, תיארו המילים תיאור של זוג בשבילי קיבוץ, אך בניגוד לזוג הצעיר שמופיע בסרט, הזוג שבשיר הוא מבוגר. בֵּין הַבְּרוֹשִׁים וְהַכֶּרֶם שֵׁנִית נַעֲבֹר בֵּין הָעַרְבַּיִם שׁוֹטְפוֹת סְנוּנִיּוֹת אֶת הָעֵמֶק… השיר מתאר טיול של זוג מבוגר בנופים חקלאיים שבהם טייל בצעירותו, בשעת ערב. הנופים הם נופי קיבוץ יגור בעמק זבולון, שבו גדל טהרלב. הבית הראשון מתמקד בנוף הפסטורלי, ומנגיד בין איטיות הליכתם של הזוג למעוף הציפורים. הוא נחתם באמירה שניתנת לפרשנויות שונות, שהזוג הוא "כמו כל החולמים - אחר השמש". הבית השני שטוף בנוסטלגיה: הדובר מייחל לחזור ולחוות גידול תינוקות, עבודה חקלאית ושמחת נעורים. בבית השלישי והאחרון שוררת נימה מלנכולית והמוטיבים בו רומזים על קצם הקרב של החיים: הלילה היורד, הדממה, והטל על ראשה הכסוף של בת-זוגו של הדובר. הביצוע הראשון לשיר היה של אביבה בנו בשנת 1967. צמד הפרברים, בהרכבו השני שכלל לצד יוסי חורי את אורי הרפז, הקליט את השיר עבור תקליט הנושא את שמו בשנת 1978. הביצוע שילב נגינת אקורדיאון של איתן שפירא. השיר זכה להצלחה רבה שהפתיעה את הרפז, כיוון שחשב שהוא מסובך מכדי להוות להיט. בשנת 1981 ביצעה להקת "סקסטה" גרסת כיסוי לשיר באלבום "הכל זהב" שכלל ביצועים חדשים לשירים ישנים. השיר נכלל בסצנת החתונה בסדרה בנות בראון שנוצרה על פי ספרה של עירית לינור. הזמר איתמר רוטשילד ביצע אותו בפסקול הסדרה התעודית "הקיבוץ" ב-2011. באותה שנה נכלל השיר בביצועה של נועם נבו באוסף גרסאות לשירי סשה ארגוב. ב-2015 הקליט עמוס עבר הדני גרסת ג'אז אינסטרומנטלית לשיר באלבום שלם שהקדיש ללחניו של ארגוב. ב-2020 חידשו תמר פילוסוף ודוד לביא, בביצוע שבו שילבו גם את לחנו של שלמה קרליבך לפסוק "לולי תורתך". הביצוע זכה להשמעות רבות ועורר מספר התייחסויות בתקשורת. שבועיים לאחר פטירתו של הפזמונאי יורם טהרלב ב-2022 ביצעו חבורת 'זהו זה' את השיר בעיבוד מוזיקלי של אמיר לקנר. מילות השיר "החולמים אחר השמש", באתר שירונט הפרברים - החולמים אחר השמש, סרטון באתר יוטיוב (אורך: 3:35) איתמר זהר, יורם טהרלב בן 80: בעקבות השיר "החולמים אחר השמש" שכתב ללחן של סשה ארגוב, באתר הארץ, 24 בינואר 2018 אמיר גרא, "החולמים אחר השמש": מסע אחרי שיר שנולד מחדש, באתר כאן – תאגיד השידור הישראלי, 24 ביולי 2020 לדף השיר באתר הספרייה הלאומית בן שלו, הלהיט הגדול של הרגע הוא בכלל שיר ישן של "הפרברים", באתר הארץ, 1 ביולי 2020 החולמים אחר השמש, באתר האינטרנט של יורם טהרלב החולמים אחר השמש, באתר תרבות.il יקי הפשטיין, ‏הסינגלים שלכדו לנו את האוזן בתקופה שאחרי הסגר, בעיתון מקור ראשון, 21 ביוני 2020
קבוצת ארמיות קווקז

קבוצת ארמיות קווקז (בטורקית: Kafkas Ordular Grubu) הייתה קבוצת ארמיות של צבא האימפריה העות'מאנית אשר לחמה במהלך המערכה בקווקז במלחמת העולם הראשונה. קבוצת הארמיות הוקמה ב-8 במרץ 1917 וכמפקדה מונה אחמד איזאט פאשה. הקבוצה כללה את הארמיות השנייה והשלישית. הקבוצה לחמה במהלך המערכה בקווקז כנגד שרידי הכוחות הרוסיים וכן כנגד מיליציות ארמניות שקמו באזור וקיוו להשיג עצמאות לארמניה. הקבוצה פורקה ב-16 בדצמבר של אותה שנה. İsmet Görgülü, On Yıllık Harbin Kadrosu 1912-1922. Balkan - Birinci Dünya ve İstiklal Harbi, Türk Tarih Kurumu Basımevi, 1993, p. 123. (in Turkish) Enis Şahin, Trabzon ve Batum konferansları ve antlaşmaları, 1917-1918, Türk Tarih Kurumu Basımevi, 2002, p. 155. (in Turkish) Edward J. Erickson, Order to Die: A History of the Ottoman Army in the First World War, Greenwoodpress, 2001 Edward J. Erickson, Order to Die: A History of the Ottoman Army in the First World War, Greenwood Press, 2001